GALAXY INTERNATIONAL INTERDISCIPLINARY RESEARCH JOURNAL (GIIRJ)

|
GALAXY INTERNATIONAL INTERDISCIPLINARY RESEARCH JOURNAL (GIIRJ)Bog'liq RAQAMLI PEDAGOGIKADAN FOYDALANISH
GALAXY INTERNATIONAL INTERDISCIPLINARY RESEARCH JOURNAL (GIIRJ)
ISSN (E): 2347-6915
Vol. 10, Issue 5, May. (2022)
663
10. O'quv adabiyotlarining raqamli nusxalaridan, maxsus tayyorlangan elektron darsliklardan
foydalanish.
Yuqoridagi keltirilgan barcha imkoniyatlar ta'lim jarayoniga yangi axborot- kommunikatsiya
texnologiyalarini tadbiq etish bo'yicha optimal yondashuvlarni ishlab chiqish, ularni qo'llash
bo'yicha yo'riqnomalar paydo bo'lishini taqozo etadi. Ta'limda zamonaviy texnologiyalardan
foydalanishga bo’lgan ehtiyojning ortishi bilan bog'liq bo'lgan hozirgi yaziyat pedagogik
muammolarni hal qilishning ilmiy asoslangan nazariy modellari va standartlarini
o'zgartirishni talab qiladi.
Bunday ilmiy asoslangan modellarning amaliyotda tadbiq etilishi amaliy pedagogik faoliyat
texnologiyalari shaklida o'z ifodasini topgan. Oliy ta’lim muassasalarining ta’lim jarayoniga
yangi texnologiyalarni joriy etish bilan bog'liq holat ko'rib chiqilayotganda, aynan raqamli
pedagogika deb nomlanadigan model nazarda tutilgan.
Amaliy pedagogik faoliyatning zamonaviy texnologiyalarni joriy etish bilan to'ldirilishi oliy
ta'lim muhitiga yangicha qarashni olib kirdi. Bu borada oliy o’quv yurtlari muayyan
muammolarni hal qilishlari zarur, shu jumladan:
- yangi aloqa kanallarini, Internetga keng qamrovli hech qanday to’siqlarsiz ulanishni joriy
etgan holda axborot- kommunikatsiya infratuzilmasini,
shuningdek,
dasturiy-texnik
vositalarni takomillashtirish va yangilash;
- oliy o'quv yurtlarining o'quv jarayonida
axborot-kommunikatsiya
texnologiyalaridan
yuqori darajada foydalanishga qaratilgan normativ-huquqiy hujjatlarni ishlab chiqish;
- axborot texnologiyalari sohasida pedagog kadrlar malakasini oshirish;
- kasbiy faoliyatida zamonaviy axborot-kommunikatsiya texnologiyalarini mutaxassislarni
qo'llashga tayyorlash;
- axborotni qayta ishlash sohasida talabalarning umumiy madaniy kompetensiyalarini
shakllantiruvchi hamda "Raqamli O'zbekiston - 2030" strategiyasida ta'lim muassasalari
oldiga qo'yilgan vazifalar hal etilishini ta'minlovchi o'quv dasturlari va fanlar mazmunini
davriy yangilab borish.
Zamonaviy ta'lim sharoitida pedagogika oldida turgan vazifalar hajmining ortib borishi
pedagogik tadqiqotchilardan ham, pedagogik amaliyotchilardan ham o’z ustilarida mas’ulyat
bilan harakat qilishlarini talab qiladi. Bu borada V.V. Grinshkun o'z qarashlarini aniq
ifodalaydi: "Ta'limni axborotlashtirishga mutanosib va asosli yondashuvlarni izlash zarur,
bunda axborotlashtirishning o'zini yakuniy maqsad deb hisoblab bo'lmaydi, balki talabalarni
o'qitish samaradorligini oshirish bilan bog'liq muammolarni hal qilishga yo'naltirilishi kerak."
[8].
Xulosa o’rnida shu aytish mumkinki, jadallik bilan rivojlanayotgan axborot texnologiyalarini
ta'lim jarayoniga tadbiq etish talabalarga aniq ta'limiy natijani olish uchun oqilona va samarali
o'qitishni ta'minlash imkonini beradigan optimal metodikani tanlash imkoniyatini yaratadi.
Pedagok to'g'ri tanlovni amalga oshirishi uchun esa zamonaviy oliy ta'lim muhitida raqamli
pedagogika va axborot texnologiyalari qamrovining oshishi bilan yuzaga kelgan
o'zgarishlardan foydalanish bo'yicha ilmiy asoslangan tavsiyalar ishlab chiqish talab etiladi.
Buning uchun esa pedagog tadqiqotchilar tomonidan ilmiy izlanishlar olib borish zarur.
|
| |